作者：张鎡
词牌/韵律：兰陵王

paragraphs: 蓼汀侧。
朝霭依依弄色。
知何许、湘女淡妆，羽节飞来带秋碧。
轻裙素绡织。
谁与明珰竞饰。
无言处、相与溯回，应有柔情正堆积。
当年驻香鹢。
记草媚罗裙，波映文席。
□□□□□□摘。
□□□□□，□□□□，斜阳返照暮雨湿。
爱天际凉入。
愁寂。
念畴昔。
谩太华峰顶，幽梦寻觅。
尔今两鬓如花白。
但一线才思，半星心力。
新词奇句，便做有，怎道得。